Sylvain Van de Weyer

Jean-Sylvain Van de Weyer (Lovaina, 1802ko urtarrilaren 19a – Londres, 1874ko maiatzaren 23a) belgikar diplomazialari eta politikaria izan zen. Belgikako lehen ministroa izan zen 1835etik 1836ra.

Lovainan jaio zen Belgikako burgesiako familia batean. 1811n Amsterdamera joan ziren eta handik denbora batera Lovainara itzuli ziren aita udaltzainburu izendatu zutenean. Sylvainek zuzenbide ikasketak egin zituen Lovainako Unibertsitatean eta 1823an abokatu lanetan hasi zen Bruselan. Herbehereetako Erresumak akusatutako egunkari eta kazetariak defendatu zituen.

1830eko Belgikako Iraultzaren hasieran, Lovainatik Bruselara bidaiatu zuen Belgikako Behin-behineko Gobernuaren batzorde zentraleko kide izateko. 1831n Belgikako enbaxadore izendatu zuten Londresen. Lehen ministro izan zen 1835etik 1836ra. Ondoren, Londresera itzuli zen bizitzera, eta London Libraryko presidenteordea izan zen 1848tik hil zen arte.

Kategoria:Flandriarrak
Kategoria:Belgikako abokatuak
Kategoria:Belgikako lehen ministroak
Kategoria:Ohorezko Legioko komandanteak
Kategoria:Londresen hildakoak